Äänestäjät saivat tahtonsa läpi: Tukholman ja Göteborgin väliä kulkeva juna nimettiin Trainy McTrainfaceksi

Ruotsalaiset olivat suopeampia äänestystulokselle kuin britit, jotka hylkäsivät Boaty McBoatface -nimen viime vuonna arktiselle tutkimusalukselle järjestetyssä nimiäänestyksessä.

Ruotsalainen rautatieyritys kunnioittaa yleisön mielipidettä ja lupaa nimetä yhden junistaan Trainy McTrainfaceksi. MTR Express -rautatieyritys järjesti nimikilpailun uusille junille yhdessä Metro-lehden kanssa Ruotsissa.

Trainy McTrainface sai 49 prosenttia kaikista äänistä peitoten muut vaihtoehdot eli Håkanin, Miriamin ja Poseidonin. Trainy McTrainface kuljettaa ihmisiä Tukholman ja Göteborgin välillä.